બાર થી ચાર ઉપવાસ : રાજકોટ જેવા શહેરોમાં આ ઉપવાસનું ચલણ સૌથી વધારે જોવા મળે છે અને ખાસ કરીને ઉનાળામાં આ ઉપવાસ કરવાથી સૌથી વધારે પુણ્ય મળે છે. આ ઉપવાસમાં તમારે સવારે ચા, ગાઠીયા, ફાફડા, ખીચું, ખમણ, ભજીયા, ગોટા, દાળવડા , લોચો વગેરે નો હળવો નાસ્તો કરી ત્યારબાદ તદન હળવું ભોજન એટલેકે બે પડ વાળી રોટલી, કેરીનો રસ, મગની છૂટી દાળ, કઢી, ભાત, પાપડ, સલાડ, ઇદડા, લીલી ચટણી જેવું જમી અને બપોરે ૧૨ વાગે AC અથવા તો AC ન હોય તો કુલર અથવા તો પંખો ચાલુ કરીને આંખે રૂમાલ કે શાલ રાખીને ઘરમાં તદન અંધારું કરીને શવાસનની મુદ્રામાં બાર વાગ્યા થી ચાર વાગ્યા સુધી મોબાઈલ ફોન પણ બંધ કરીને કામ ધંધો છોડીને રહેવાનું હોય છે. આ ઉપવાસ ઘણા અઘરા છે પણ ઉનાળામાં આવા ઉપવાસ કરનારાને લૂ લાગતી નથી અને શરીર પણ સ્વસ્થ રહે છે .